Legal Document

Category: 36

Text:
2. ΝΟΜΟΘΕΤ. ΔΙΑΤΑΓΜΑ της 19/24 Μαρτ. 1926 Περί υπαγωγής της Διευθύνσεως Ξένων και εκθέσεων εις την παρά τω Υπουργείω των Εσωτερικών Διεύθυνσιν Αστυνομίας Πόλεων. Το παρόν Δ/μα κατηργήθη όσον αφορά το Υπουργείον Εθνικής Οικονομίας υπό του δια του Νόμ. 3509 (τόμ. 13) του κυρωθέντος Δ/τος της 13 Νοεμ. 1937. Άρθρ.1.–Άπασα γενικώς η επί των ξενοδοχείων ύπνου και παρεμφερών οικημάτων, οικοτροφείων κλπ., επί των πολυτελείας και πρώτης τάξεως κέντρων διασκεδάσεως, εστιατορίων, ζυθεστιατορίων, ζαχαροπλαστείων και λοιπών άλλων σχετικών κέντρων και των δημοσίων λουτρών εν γένει όλου του κράτους, ως και επί των Λουτροπόλεων και τόπων θερινής διαμονής της καταργηθείσης παρά τω τέως Υπουργείω Εθνικής Οικονομίας Διευθύνσεως Ξένων και Εκθέσεων, περιέρχεται από της ισχύος του παρόντος Ν.Δ/τος (εις την παρά τω Υπουργείω των Εσωτερικών Διεύθυνσιν της Αστυνομίας Πόλεων, παρ’ η και συνιστάται εκ του ήδη υπ’ αυτήν προσωπικού Ειδικόν Γραφείον υπό τον τίτλον «Γραφείον Εποπτείας και Επιθεωρήσεως Ξενοδοχείων» υπαγόμενον υπό τας αμέσους διαταγάς αυτής). Άρθρ.8.–Η δαπάνη της εκτελέσεως των δια του παρόντος Ν.Δ/τος οριζομένων βαρύνει τον προϋπολογισμόν του Υπουργείου (των Εσωτερικών), αναγραφησομένης εν αυτώ πιστώσεως υπό ίδιον κεφάλαιον και άρθρον. Αι λεπτομέρειαι του παρόντος νόμου κανονισθήσονται δια Δ/των, εκδιδομένων παρά του επί (των Εσωτερικών) Υπουργού. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος. 18.Ζ.ζ.2 Έλεγχος και εποπτεία ξενοδοχείων κλπ. Άρθρ.2-Αντικείμενον της αρμοδιότητος ταύτης αποτελεί: 1)Η εποπτεία της εν γένει λειτουργίας και συντηρήσεως απάντων των εν τω πρώτω άρθρω αναφερομένων καταστημάτων κλπ. και η επ’ αυτών άσκησις ελέγχου, 2)Η διαρκής παρακολούθησις της τηρήσεως των αρμοδίως καθοριζομένων όρων υγιεινής, καθαριότητος, ηθικής, τάξεως, κοινωνικής ευκοσμίας και παροχής ανέσεως και ευμαρείας. 3)Ο καθορισμός των εκάστοτε διατιμήσεων αυτών και η διαρκής πρακολούθησις των οικείων τιμολογίων, και 4)Η εν γένει λήψις παντός μέτρου εξυπηρετικού της ιδρύσεως, αναπτύξεως και βελτιώσεως της λειτουργίας των περί ων πρόκειται Καταστημάτων και συντελεστικού εις την παροχήν πάσης ανέσεως και ευμάρειας εκ μέρους αυτών. Άρθρ.3.–1.Συνιστώνται προς άσκησιν της ειδικής υπηρεσίας επιθεωρήσεως, όσον μεν αφορά την επαρχίαν Αττικής παρά τη Διευθύνσει Αστυνομίας Πόλεων του Υπουργείου (Εσωτερικών) επιτροπή εξ ενός αστυϊάτρου, ενός αστυνόμου, υποδεικνυομένων αμφοτέρων παρά του Αρχηγείου της ΑστυνοΣελ. 240 μίας, και ενός πρωτοδίκου εκ των παρά την Διευθύνσει Αγορανομίας του ιδίου Υπουργείου υπηρετούντων, όσον δε αφορά τας λοιπάς περιφερείας του Κράτους επιτροπή εξ ενός των εισηγητών ή γραμματέων της Νομαρχίας, ενός αξιωματικού της Αστυνομικής Διευθύνσεως ή της Διοικήσεως Χωροφυλακής, διοριζομένων αμφοτέρων παρά των προϊσταμένων αυτών, και του αστυϊάτρου. Εις κέντρα μη κείμενα εντός της έδρας Νομού εφ’ όσον η ως άνω επιτροπή αδυνατεί να ασκήση απ’ ευθείας την εν λόγω υπηρεσίαν, ανατίθεται αύτη δι’ αποφάσεως του Νομάρχου εις επιτροπάς εξ υπαλλήλων εδρευόντων εις τους οικείους συνοικισμούς (πόλεις, κωμοπόλεις, λουτροπόλεις κλπ.). 2.Τα έργα της ειδικής υπηρεσίας επιθεωρήσεως δύνανται να ασκώσιν εφ’ όλου μεν του Κράτους ο προϊστάμενος της παρά τω Υπουργείω, (των Εσωτερικών) Διευθύνσεως Αστυνομίας Πόλεων ή ο υπ’ αυτού δι’ ειδικής διαταγής οριζόμενος εκάστοτε υπάλληλος της Διευθύνσεως, ο Διευθυντής της Αγορανομίας παρά τω Υπουργείω των (Εσωτερικών) η Γενική Αστυνομική Εποπτεία Αγορανομίας, εντός δε της περιφερείας εκάστου Νομού ο Διευθυντής της Νομαρχίας ή ο αναπληρωτής αυτού ή και ο προϊστάμενος της οικείας Αστυνομικής Αρχής. 3.Παρά ταις εν εδάφ. 1 επιτροπαίς αποσπάται και είς αστυφύλαξ, ή όπου δεν υπάρχει Αστυνομία Πόλεων χωροφύλαξ προς υποβοήθησιν του έργου αυτών. Άρθρ.4.–1.Η ειδική υπηρεσία επιθεωρήσεως ασκεί τον άμεσον επί των εν άρθρ.1 Καταστημάτων κλπ. έλεγχον της τηρήσεως των προς εφαρμογήν του άρθρ.2 αρμοδίως εκάστοτε καθοριζομένων μέτρων. 2.Η ειδική υπηρεσία επιθεωρήσεως ενεργεί τακτικάς ή εκτάκτους γενικάς ή μερικάς επιθεωρήσεις εις άπαντα τα ως άνω κέντρα, υποβάλλουσα ανελλιπώς τω Υπουργείω μεθ’ εκάστην τούτων σχετικάς περί του πορίσματος και των υποδεικνυομένων υπ’ αυτής μέτρων εκθέσεις καταχωρουμένας ευθύνη αυτής και εν περιλήψει εις ίδιον βιβλίον, τηρούμενον παρά του οικείου παρ’ αυτή γραφείου. 3.Κατά την ενέργειαν των ως άνω επιθεωρήσεων οι ενεργούντες αυτάς έχουσι δικαιώματα αστυνομικών και ανακριτικών υπαλλήλων, δικαιούμενοι να εισέρχωνται ακωλύτως εις όλα τα διαμερίσματα των επιθεωρουμένων καταστημάτων και να αξιώσι πάσαν σχετικήν προς την αρμοδιότητά των πληροφορίαν, την οποίαν απροφασίστως οφείλουσι να παρέχωσιν οι Διευθυνταί αυτών, επίσης δε και να ενεργώσι πάσαν ανακριτικήν πράξιν προς βεβαίωσιν των τυχόν παραβάσεων, συντάσσοντες σχετικάς εκθέσεις και άνευ της συμπράξεως ετέρου ανακριτικού υπαλλήλου. 18.Ζ.ζ.2 Έλεγχος και εποπτεία ξενοδοχείων κλπ. 4.Εφ’ όσον τα έργα της επιθεωρήσεως ανατίθενται εις επιτροπάς, η άσκησις αυτών δύναται να γίνη και υπό δύο μόνον εκ των μελών αυτών, εξ ων το έν να είναι απαραιτήτως ο αστυΐατρος όπου υπάρχει τοιούτος. Άρθρ.5.–1.Μετά το πέρας εκάστης επιθεωρήσεως η κατά το άρθρ.3 ειδική υπηρεσία συντάσσει έγγραφον έκθεσιν αναφέρουσαν εν λεπτομερείαις και ητιολογημένως τας τυχόν παρατηρηθείσας ελλείψεις, κολαζομένας κατά τας διατάξεις του άρθρ.7 παρ.2. 2.Εφ’ όσον αι ελλείψεις αύται αποτελούσι παραβάσεις διατάξεων δημοσίας αιδούς, υγιεινής ή παραβάσεις καθαριότητος επιμελούς οικογενειάρχου, αντίγραφον ή απόσπασμα της εκθέσεως διαβιβάζεται εις το επ’ αυτοφώρω Πταισματοδικείον ενώπιον του οποίου προσάγεται αυθυμερόν ο παραβάτης διευθυντής του καταστήματος. 3.Προκειμένου περί ελλείψεων αναγομένων εις τους όρους τάξεως κοινωνικής ευκοσμίας και παροχής ανέσεως και ευμαρείας, η υπηρεσία τάσσει ανάλογον κατά την κρίσιν αυτής προθεσμίαν, εντός της οποίας υποχρεούται ο Διευθυντής του Καταστήματος, προς ον και κοινοποιείται δι’ αποδεικτικού επιδόσεως απόσπασμα της εκθέσεως να προβή εις τας παρ’ αυτής υποδεικνυομένας συμπληρώσεις ή βελτιώσεις. Εφ’ όσον κατά των ούτως υποδεικνυομένων συμπληρώσεων ή βελτιώσεων υποβάλλεται αντίρρησις εκ μέρους του υπευθύνου Διευθυντού του καταστήματος, επιτρέπεται προσφυγή ενώπιον Συμβουλίου αποτελουμένου, προκειμένου μεν περί της επαρχίας Αττικής εκ των παρά τω επί (των Εσωτερικών) Υπουργείω Διευθυντών Αστυνομίας Πόλεων, Αγορανομίας και Υγιεινής, ως μελών, χρέη γραμματέως εκτελούντος ενός των Γραμματέων ή Εισηγητών της Διευθύνσεως Αστυνομίας Πόλεων, οριζομένου υπό του Διευθυντού, προκειμένου δε περί των λοιπών του Κράτους επαρχιών, ενώπιον συμβουλίου απαρτιζομένου εκ του Διευθυντού της Νομαρχίας, του Διευθυντού της Αστυνομίας και του οικείου Νομιάτρου. Η προσφυγή υποβάλλεται εντός 8ημέρου προθεσμίας παρατεινομένης λόγω αποστάσεως κατά τας διατάξεις της Ποινικής Δικονομίας. Η τοιαύτη προσφυγή και η προς τούτο προθεσμία αναστέλλουσι την υπό της ειδικής υπηρεσίας Επιθεωρήσεως ταχθείσαν προς εκτέλεσιν των υπ’ αυτής υποδεικνυομένων προθεσμίαν μέχρις αποφάσεως του Συμβουλίου, από της κοινοποιήσεως της οποίας προς τον Διευθυντήν του καταστήματος, εφ’ όσον είναι επικυρωτική της αποφάσεως της πρωτοβαθμίου επιτροπής, άρχεται και αύθις τρέχουσα η υπ’ αυτής ταχθείσα προθεσμία. 4.Πιστοποιηθείσης δια νέας επιθεωρήσεως παρά της ιδίας επιτροπής ή των κατά το άρθρ.3 αρμοδίων υπαλλήλων της εν όλω ή εν μέρει μη συμμορφώσεως του Διευθυντού του Καταστήματος προς την  κατά τα ανωτέρω απόφασιν εντός της ταχθείσης προθεσμίας, εφαρμόζεται η διάταξις του παρόντος άρθρ.7, παρ.2. Άρθρ.6.–1.Δια τον κατά το άρθρ.2 εδάφ. 3 καθορισμόν των διατιμήσεων, πλην μόνον όσον αφορά τα κέντρα διασκεδάσεως και πολυτελείας, εστιατόρια, ζυθεστιατόρια, ζαχαροπλαστεία και Λουτρά ιαματ. πηγών, δι’ α και εφ’ όσον αι διατιμήσεις ορίζονται, κατά τας περί τούτων ειδικάς διατάξεις, συνιστάται παρά τω Υπουργείω των Εσωτερικών επιτροπή εκ των παρά τω Υπουργείω τούτω: 1)του Διευθυντού της Αγορανομίας ως προέδρου, 2)του Διευθυντού της Αστυνομίας Πόλεων, 3)του Διευθυντού της Υγιεινής, 4)του Διευθυντού της Αστυνομίας πόλεως Αθηνών, 5)του Προέδρου του εν Αθήναις οικείου Συνδέσμου, Συλλόγου ή Σωματείου, εφ’ όσον υπάρχει τοιούτον δια την περί ης πρόκειται κατηγορίαν καταστημάτων, 6)του Προϊσταμένου του Συνδέσμου προς διάδοσιν του Περιηγητισμού εν Ελλάδι, ή των νομίμων αυτών αναπληρωτών, προεδρεύοντος εν απουσία του Προέδρου του αρχαιοτέρου των δημοσίων υπαλλήλων, ήτις συνεδριάζουσα παρόντων τεσσάρων τουλάχιστον εκ των μελών της, χρέη γραμματέως και εισηγητού εκτελούντος του προϊσταμένου του κατά το άρθρ.1 γραφείου, δι’ αποφάσεώς της δημοσιευομένης εν τη Εφημερίδι της Κυβερνήσεως ορίζει: α)Το ανώτατον όριον του μισθώματος εν γένει ή του χρηματικού ανταλλάγματος όπερ δικαιούνται να αξιώσιν οι καθ’ άπαν το Κράτος, πλην των περιφερειακών Γενικών Διοικήσεων Διευθυνταί ή ιδιοκτήται ξενοδοχείων ύπνου, οικοτροφείων ή παρεμφερών επιχειρήσεων δια την καθ’ ημέραν ή και άλλα χρονικά διαστήματα χρήσιν δωματίων ή διαμερισμάτων. β)Το υποχρεωτικόν ή μη της λήψεως και τροφής υπό των ενοίκων και τον καθορισμόν του ανωτάτου ορίου τιμής. γ)Το ανώτατον όριον των δικαιωμάτων δια χρήσιν λουτρών είτε εν ξενοδοχείοις είτε δημοσίων τοιούτων μη ιαματικών πηγών. 2.Εις τας περιφερείας των Γενικών Διοικήσεων τα έργα της ανωτέρω επιτροπής ανατίθενται εις ανάλογον τοιαύτην εκ δημοσίων υπαλλήλων κλπ., οριζομένην εφ’ άπαξ κατά θέσεις υπό του αρμοδίου Γενικού Διοικητού. 3.Οι παραβάται των αποφάσεων των δυνάμει του παρόντος άρθρου συνιστωμένων επιτροπών εισάγονται εις το εκδικάζον τα αδικήματα της αισχροκερδείας αρμόδιον δικαστήριον επιβαλλομένων των υπό των οικείων νόμων προβλεπομένων ποινών. 4.Δι’ αποφάσεως των ως άνω επιτροπών δύναται να υποβιβασθή εις κατωτέραν τάξιν ή να καταταχθή εις ανωτέραν τοιαύτην έκαστον των περί ων πρόκειται καταστημάτων. Σελ. 241 Έλεγχος και εποπτεία ξενοδοχείων κλπ. 18.Ζ.ζ.2 Άρθρ.7.–1.Δια κρατήσεως 5 μέχρι 30 ημερών και προστίμου 100 μέχρι 1000 δραχμών τιμωρείται ο αρνούμενος να παράσχη πληροφορίας εις τους κατά το άρθρ.3 εντεταλμένους ως και πας όστις οπωσδήποτε παρεμβάλλει προσκόμματα εις την διενέργειαν της επιθεωρήσεως, εφ’ όσον εκ των περιστάσεων δεν προκύπτει αδίκημα απειθείας ή αντιστάσεως ή άλλο τοιούτον δι’ ο εφαρμόζονται σχετικαί διατάξεις του Ποινικού Νόμου. 2.Με κράτησιν 10 ημερών μέχρις 6 μηνών και πρόστιμον 500 μέχρι 10.000 δραχμών και εν υποτροπή με το διπλάσιον της προεκτεθείσης ποινής τιμωρείται παρά του αρμοδίου επ’ αυτοφώρω Πταισματοδικείου, και εντός οκτώ ημερών από της υποβολής αντιγράφου ή αποσπάσματος των εκθέσεων των υπηρεσιών Επιθεωρήσεως, πας διευθυντής ξενοδοχείου ή άλλου εκ των εν άρθρ.1 αναφερομένων καταστημάτων αμελών την τήρησιν καθαριότητος επιμελούς οικογενειάρχου ή παραβαίνων τας περί δημοσίας αιδούς, υγεινής, κειμένας διατάξεις νόμων, Δ/των, υπουργικών αποφάσεων ή αστυνομικάς τοιαύτας, ή τέλος μη συμμορφούμενος προς τας υποδείξεις της ειδικής υπηρεσίας επιθεωρήσεως, του παραβάτου προσαγομένου αυθημερόν, ει δυνατόν, ενώπιον του ως άνω δικαστηρίου. Η ως άνω διάταξις δεν αποκλείει την περίπτωσιν επιβολής παρά του αυτού ή ετέρου Δικαστηρίου βαρυτέρων ποινών προβλεπομένων υπό του ποινικού νόμου ή άλλων ειδικών τοιούτων. Εφ’ όσον όμως συντρέχουσι περιπτώσεις του άρθρ.14 του από 21 Οκτ. 1925 Ν.Δ/τος περί συμπληρώσεως και τροποποιήσεως των περί αισχροκερδείας νόμων, εφαρμόζονται αι διατάξεις αύται, των παραβατών εισαγομένων ενώπιον του εκδικάζοντος την αισχροκέρδειαν Δικαστηρίου και επιβαλλομένων των προβλεπομένων ποινών υπό του Δ/τος τούτου και των λοιπών περί αισχροκερδείας νόμων. Ειδικώς δια τα ξενοδοχεία ύπνου, ανεξαρτήτως της παρά του αισχροδικείου επιβαλλομένης ή μη ποινής του κλεισίματος, επικολλάται απαραιτήτως επί εξάμηνον δαπάνη του καταδικασθέντος και επιμελεία της αστυνομικής αρχής εις περίβλεπτον και απρόσιτον εις τον κοινόν μέρος πινακίς εμφαίνουσα τα στοιχεία της καταδικαστικής αποφάσεως κατά τας διατάξεις του από 21 Οκτ. 1925 Ν.Δ/τος περί τροποποιήσεως των περί αισχροκερδείας νόμων. Σελ. 242 3.Μετά την δευτέραν κατά τας διατάξεις του παρόντος πταισματικήν καταδίκην πάσα ομοίας φύσεως παράβασις ή έλλειψις, βεβαιουμένη δια λεπτομερούς και ητιολογημένης εκθέσεως εντός διμήνου από της καταδίκης ταύτης εισάγεται δι’ απ’ ευθείας κλήσεως και άνευ προδικασίας εις το δια την εκδίκασιν του αδικήματος της αισχροκερδείας αρμόδιον δικαστήριον και τιμωρείται κατά τας διατάξεις των περί αισχροκερδείας νόμων, δυναμένου πάντως του οικείου Δικαστηρίου να διατάξη και το μέχρι τριών μηνών κλείσιμον του καταστήματος μετ’ εφαρμογής της ως άνω διατάξεως περί τοιχοκολλήσεως πινακίδος. 4.Άπασαι αι επί των παραβάσεων τούτων αποφάσεις δεν υπόκεινται εις ένδικον μέσον. Αι δια του άρθρ.7 καθοριζόμεναι ποιναί και άλλαι συνέπειαι εν περιπτώσει καταδίκης, ως προς τα εν τω παρόντι Δ/τι αναφερόμενα καταστήματα διετηρήθησαν εν ισχύϊ υπό του Ν.Δ. 31 Μαΐου/12 Ιουν. 1926 περί αντικαταστάσεως άρθρου Ν.Δ/τος περί προσθήκης παραγράφου εις το Ν.Δ/μα περί αισχροκερδείας, δι’ ου είχε τροποποιηθή το εν τω κειμένω αναφερόμενον Ν.Δ. 21 Οκτ. 1925, όπερ κατηργήθη δια του άρθρ.64 Α.Ν. 30/1936 (Τόμ. 5 σελ. 42). Η ισχύς των ανωτέρω άρθρ.6 και 7 δέον να εξετασθή εν συναρτήσει με τον Αγορανομικόν Κώδικα (Τόμ. 5 σελ. 47).